Foto: newskaz.ru Afg‘oniston hukumati avvalgi yildek mamlakatning uchdan ikki qismini, “Tolibon” harakati jangarilari esa uchdan birini nazorat qilmoqdalar. Bu haqda NATOning “Qat’iy ko‘mak” missiyasi qo‘mondoni, AQSh generali Jon Nikolson ma’lum qildi. “Afg‘oniston kuchlari nazorat qilayotgan hududlar taxminan bir yil avvalgidek darajada”, deb aytgan Nikolson. Shu bilan birga Nikolson oxirgi yil toliblar yirik shaharlarni bosib olishga harakatlarni amalga oshirmaganlar, biroq avval nazorat qilgan hududlarini yana qaytarib olish uchun harakat qilganlar. Uning aytishicha, Afg‘onistonning mudofaa imkoniyatlari oxirgi yil ichida ko‘paygan.